Case ID: 1206808
Sentence 38: Belə ki, iddiaçı ona məxsus torpaq sahəsində cavabdehin qanunsuz ev tikmək hərəkətlərinə son qoyulmasını, həmçinin ona məxsus torpaq sahəsində cavabdeh tərəfindən qanunsuz olaraq tikilmiş tikilinin cavabdeh tərəfindən sökülməsini xahiş etmiş,lakin işin hallarını təstiq edən mötəbər sübutları məhkəməyə təqdim etməmişdir.Məhkəmə həqiqətə nail olmaq üçün öz təşəbbüsü ilə mübahisəli torpaq sahəsi ilə bağlı tikinti-texniki ekspertizası təyin etmiş, iş materiallarında olan Azərbaycan Respublikası Ədliyyə Nazirliyi Məhkəmə Ekspertizası Mərkəzinin 14 yanvar 2022-ci il tarixli, 10/5702 saylı ekspert rəyində ərazidə ümumi DWG uyğunsuzluğunun mövcud olduğu,həmçinin İddiaçı mülkiyyət hüququ ilə məxsus olan (18.04.2018-ci il qeydiyyat tarixli, ********** qeydiyyat nömrəli daşınmaz əmlakın dövlət reyestrindən çıxarış, AN 256230 saylı, 09.04.2018-ci il tarixli, **********52 reyestr nömrəli torpaq sahəsinin planı və ölçüsündə göstərilən koordinatları daxilində) Abşeron rayonu Masazır kəndi ərazisində yerləşən 0.04 ha torpaq sahəsinə Cavabdeh faktiki istifadəsində olan torpaq sahəsindən 2 kv.m hissəsinə müdaxilə olduğu göstərilmiş,lakin ekspert rəyi və məhkəmədə hər hansı bir mötəbər sübutla həmin 2 kv.m hissədə tikilinin mövcud olmasını müəyəyn etmək mümkün deyildir.Halbuki bununla bağlı Azərbaycan Respublikası MPM-in 77.1-ci maddəsinə əsasən sübutlar təqdim etmək vəzifəsini iddiaçı daşımışdır.